Inna-as zziɣ snat n tmeɣras yiwet teqqur yiwet ur tuɣ ara, inna-as tefka-d sin iqurḍɛan yiwen yeɣli yiwen ur yetmir ara, inna-as greɣ-ten-id deg sin n isakan yiwen icerreg yiwen ur ixaḍ ara, inna-as ɛebbaɣ-ten-id f sin n iserdyan yiwen idderɣel yiwen ur izer ara, inna-as wwiɣ-tenid ɣef sin iberdan yiwen isax yiwen ur yexdim ara, inna-as wwiɣ-ten-id ɣer sin n leswaq yiwen ixla yiwen ur yeɛmir ara, inna-as lejraq n uyaziḍ yeḍbar, inna-as zzuzreɣ-as tulwatt temɣid fell-as tzzanett, tazzanett-nni turew-d ttmer, kra yellan d ṭṭir yussa-d ɣur-s, inna-as wwteɣ-ten s ukkera tefsa-d tkerza n telt chur, inna-as ass-nni wejben akk medden ubliji ula d nekk ad wejbeɣ, inna-as kmandiɣ ssebaḍ imsemer inna-as ad alin yezgaren, inna-as lemjadeb qarsen imraren qqarsen, snasel qqarsent, inna-as ḍelqaɣ-d i ulday ulin yezgaren, inna-as suɣlaɣ berdayen s yezgaren, inna-as sliɣ i yiḥiqel yesfurjuḥ deg tmezzuɣt n wezgar ufiɣ isersd rbeɛṭac n tmellalin, greɣ-tent-id deg ucebbak, labion ur tent-zmir ara, lbabur ur- tent yettawi ara, inna-as greɣ-tent-id deg uccebak ɛebbaɣ-ten-tid ɣef ɛeẓẓi. Inna-as mi d-iwḍeɣ s axxam ufiɣ-d jeddi illul, inna-as jidda tettruzu tiḥbulin, inna-as teṭṭeger zzit temɣi-d tzemmurt deg ṭiṭ n jeddi, inna-as tazemmurt-nni tewwet deg-s ṣṣaba, inna-as turew aṭas, inna-as wwin-d iwaziwen, inna-as seqqan s uksum n yizamaren, inna-as tugar-d lmerqa, inna-as wezɛen-tt ddaw n lḥara, inna-as mɣint-d tfejɣal, inna-as ḍegren iɣsan ɣer umraḥ, yeččur d izamaren, inna-as yegra-d yiwen n ufurek ur s-zmiren ara iwaziwen, 76